# Csillagkapu technológia

### A Wikipédiából, a szabad lexikonból.

## [szerkesztés] Tau'ri technológia

Fő szócikk: Tau'ri technológia

A Tau'ri, azaz a földi emberek elég sok technológiára tettek szert a CSK csapatok segítségével.

### [szerkesztés] Űrhajók

Több, mint öt év kutatás után, több milliárd dollárt beleölve, több sikertelen prototípus után sikerült kifejleszteni az első idegen eredetű technológián alapuló űrhajót. Ez az F-302-es modell, ami két férőhelyes.

BC-303-as osztályú Prometheus
BC-304-es osztályú Deadalus

Nem sokkal később megalkották az első csatacirkálót is, a Prometheus-t. Később az asgardok segítségével több ilyen hajót is sikerült megalkotni.

- X-301: Az első kísérlet egy idegen űrhajó megváltoztatására (átépítésére), egy Goa'uld Halálsiklóból (angolul: Death Glider). A kísérlet kudarcba fulladt, amikor a Goa'uld aktiválta a beépített hazahívó eszközt, hogy hazahívja az ellopott Siklót.
- X-302: A második kísérleti vadászrepülőgép program. Földi technológiával tervezték és építették meg. A Föld első kísérlete egy olyan hajó létrehozására, amely képes a hiperűrben repülni. A prototípus elpusztult, amikor részt vett a Föld megmentéséért indított akcióban Anubis ellen.
- F-302: Az X-302-es kísérleti gép végső változata. Az F-302 egy elfogó vadászrepülőgép, amit az Egyesült Államok használt. Képes repülni az űrben, és rövidtávon a hiperűrben is. Felszerelhető a szabványos USA-beli fegyverekkel.
- X-303: Kísérleti vezérhajó, földi/idegen hibrid. A Prometheus kódnév alatt fejlesztették, ez lett kategóriájának első kész példánya. Elsődleges fegyverzetének rakétákat használtak; az Asgard védőpajzsot és fegyverzetet később szerelték fel. A Daedalus, amely a második ilyen kategóriájú elkészült hajó volt, már naquadah-val erősített nukleáris töltettel, és kifinomult Asgard sugártechnológiával rendelkezett.
- BC-303: Prometheus-osztályú harci romboló. Úgy lett tervezve és megalkotva, hogy képes legyen földönkívüli pajzs és fegyverzet kezelésére. Hiperűr-képes, és nyolc F-302 Elfogó, vagy Halálsikló szállítására alkalmas.
- BC-304: Daedalus-osztályú harci romboló. A Prometheus utódja. Sokkal nagyobb elődjénél, és kétszer annyi F-302-es befogadására képes. Az első ilyen hajó Daedalus volt, később követte a Odyssey, majd a Korolev, amely az első orosz gyártású harci romboló. Ezeket követte a USS Apollo.

### [szerkesztés] M.A.L.P.

A M.A.L.P.

Az angol Mobile Analytic Laboratory Probe (magyarul: Mobil Elemző Laboratórium Szonda) rövidítése. Kerekeken guruló, távirányítható szonda, célja a CSKP tagjainak veszélyeztetése nélküli feltérképezése egy idegen bolygónak.

### [szerkesztés] Írisz

Az írisz zárt állapotban a földi csillagkapun

Blokkolja a bejövő forgalmat; azért lett kifejlesztve, hogy megakadályozza az idegenek invázióját egy Földre irányuló tárcsázás esetén. Az GDO elküldése után tenyérlenyomat vizsgáló berendezéssel nyitják ki. A csillagkapu eseményhorizontja előtt pár makrométerrel található, ezáltal a féregjáratból kilépő anyag nem tud újra összeállni, ha az írisz csukott állapotban van.

### [szerkesztés] Fegyverek

- M4-es gépkarabély. Rendszeresített támadófegyver a CSKP-n (CSKP, Csillagkapu Parancsnokság; angolul: SGC, Stargate Command).
- MP5. A CSKP-n rendszeresített géppisztoly.
- P90. A CSK-1 (Csillagkapu-1, az 1-es számú csillagkapu osztag; angolul: SG-1, Stargate-1) által választott fegyver; a különböző osztagok különböző fegyverekkel harcoltak.
- AGM-65 Maverick. A CSKP módosította az AGM-65 típusú rakétát úgy, hogy közvetlenül átlőve a csillagkapun elpusztítsa az infrával megfestett célpontot. Az UAV-k, és a területen tartózkodó csapat is megjelölheti a célpontot a Maverick rakétáknak.
- Sínfegyver. A Prometheusra telepítették, de a Lidércek Atlantis elleni támadásánál is bevetették ellenük.
- Kull Pusztító. A Kull Harcosok elleni harcban fejlesztette ki a Föld a Tok'rával közösen.
- Anti-replikátor fegyver. A fegyver képes megszüntetni a replikátor részecskék közötti kommunikációt, melynek hatására a replikátor darabokra esik, és nem tud újra összeállni. Jack O'Neill építette Thor hajóján, mikor az elméjében volt az ősök teljes tudástára. Ezzel mentettek meg számos asgard bolygót is. Az asgardok képesek voltak ebből a fegyverből műholdat építeni, mely egyetlen lövéssel tud replikátortalanítani egy teljes bolygót. Az 51-es körzetben is próbálkoznak a műhold előállításával, eddig nem sok sikerrel.

### [szerkesztés] Egyéb eszközök

- GDO. Az angol Garage Door Opener (magyarul: garázsajtó nyitó). Rádiójel formájában küldte a féregjáraton keresztül a IDC-t (IDC, az angol Iris Deactivation Code rövidítése; magyarul: Írisz Deaktiváló Kód). Az IDC nélkül a CSKP nem nyitotta volna ki a csillagkaput lezáró Íriszt.
- FRED. Az angol Field Remote Expeditionary Device (Csatatéri Távoli Expedíciós Eszköz) rövidítése. Egy hatkerekű szállítóeszköz, amely felszerelést tud átszállítani a csillagkapun.
- UAV. Az angol Unmanned Aerial Vehicle (Embernélküli Légi Eszköz) rövidítése. A CSKP-nak különböző változatai voltak az RQ-1 Predator-nak (valóban létező amerikai fegyver): hosszútávú felderítő eszköz, rakétakilövő és a célpont-meghatározó, amely megfestette a célpontot egy vörös lézerrel, irányzékot adva a CSKP-ről a csillagkapun keresztül kilőtt Maverick rakétáknak.
- Naquadah Generátor. A naquadah-val működő generátor szinte soha el nem fogyó tiszta energiát biztosít.

## [szerkesztés] Goa'uld technológia

Fő szócikk: Goa'uld technológia
A CSK-1 Hemond tábornokkal nézi a szarkofágot
A tüzelésre kész zat

- Zat'nik'tel. A legtöbbször használt fegyver, használatától az áldozat elveszti eszméletét. Az első lövés kínokat okoz és/vagy eszméletvesztést, a második halált, a harmadik pedig atomjaira bontja áldozatát. Általában zat-nak, vagy zat gun (magyarul: zat fegyver) nevezik. A legtöbbször akkor használják a földi harcosok, ha elektromos berendezést akarnak tönkretenni, vagy az ellenséget meg akarják bénítani a megölése nélkül.
- Botfegyver, avagy Sugárlándzsa. Eredetileg a Stargate című mozifilmben láthattuk. Ez egy energia alapú fegyver, a Jaffa harcosok alapvető harci eszköze. Használják még test-test elleni küzdelemnél is.
- Kézi eszköz. Ré kesztyűszerű fegyvere a Stargate mozifilmből. Ez minden Goa'uld saját fegyvere. Csak az tudja használni, akinek a vérében van egy kis naquadah (vagy régebben gazdatest volt). Használható az ellenfél kínzására, illetve a kivégzendő ellenfél hosszú és fájdalmas megölésére.
- Szarkofág. Visszahozza a holtakat az életbe, meggyógyítja a súlyos sérüléseket. Extrém módon meg tudja hosszabbítani egy Goa'uld életét. Ha embernél használják, akkor függőséget okoz, használatának felfüggesztése után elvonási tüneteket, majd halált okoz. A Tok'ra nem használja, mert a használóját a Goa'uldok gonoszságára készteti.
- Halál Sikló. Gyors támadó űrhajó, alapesetben egy Goa'uld szolgálatában álló Jaffa vezeti.
- Tel'tak. Fegyvertelen szállítóhajó, tipikus felszereltsége négy menekülőkabin, illetve a Transzportgyűrűk. Néhány Tel'tak álcázó berendezéssel is fel van szerelve. A hajó két fő részre osztható, a repülő részegységre, amelybe közvetlenül nyílik a bejárat, és a szállítóegységre. Válaszfallal vannak elválasztva, amely kivehető.
- Al'kesh. Közepes méretű bombázó, energiafegyverrel, teherhordó résszel és Transzportgyűrűkkel ellátva.
- Ha'tak anyahajó. Goa'uld anyahajó, a legerősebb hajó a Goa'uld flottában. Két különböző hajótestből áll, egy tetraéder alakú fő részből és egy ezt körbeölelő gyűrű részből. Egyes zászlóshajók kinézetre az egyiptomi piramisokhoz hasonlítanak (gúla alakú hajótestük van), ezek már Kheopsz típusú hajók (ilyen volt Ré repülő palotája is).
- Csapatszállító. Nagy, nehéztüzérséggel ellátott Goa'uld szállítóhajó. Ez a csapatszállító egy nagy csapat Jaffa-t képes a csata helyszínére szállítani.
- Gyógyító eszköz. A Kézi eszközhöz hasonlóan a kézen kell viselni. Képessé teszi a Goa'uldot, vagy régebbi gazdatestét a gyógyításra.
- Pajzs. Minden Goa'uld vezérhajó és néhány Goa'uld vezető képes energiapajzsot létrehozni a saját védelmére. A személyi változata képes arra, hogy blokkolja a lövedék mozgási energiáját. Nem volt képes azonban ellenállni a kis mozgási sebességű lövedékeknek, például a nyilaknak. Később ezt a hiányosságot is kijavították.
- Kínzó bot. Ezt a fegyvert a Goa'uld a foglyok büntetésére használja, általában információszerzésre, de valamikor csak szórakozásból. Szélsőséges fájdalmat okoz, és alkalmazásakor fény csap ki az áldozat száján, fülén és szemén.

## [szerkesztés] Tollan technológia

Fő szócikk: Tollan technológia

- Ion ágyú. A tollan Tollana bolygó védelmi rendszerét alkotja. Véd a Goa'uld támadás ellen. Egyetlen lövése képes elpusztítani egy Goa'uld Ha'tak anyahajót. Ennek ellenére, Anubis képes volt kifejleszteni ellene a megfelelő védelmet.

A Tollan Ion ágyú

- Fegyver hatástalanító. A tollan világra érkezők fegyvereit kapcsolja ki. Általában a kormányépületek bejáratánál helyezkedik el.
- A tollaniak birtokolják még azt hordozható technológiát, amivel képesek áthatolni bármelyik épület falán (bármilyen anyagon).
- Csillagkapu-másolat: Az eredeti tollan bolygó pusztulása után, a tollan csillagkapu elpusztult. Amikor az új hazájukba, Tollanába költöztek, a Nox segítségével új csillagkaput építettek. Az új kapu sokkal kisebb és vékonyabb az Ősök által készített csillagkapuknál.
- Személyi „Gyorsabb-a-fénynél” kommunikációs eszköz. Amikor egy tollan csoportot a Földre menekítettek ki a régi bolygójukról, képesek voltak kapcsolatba lépni a Nox-szal a csillagkapu nélkül is. Nem az űr görbítésével, vagy hajlításával működik, ahogy az egyik tollan leereszkedően közölte Daniel Jacksonnal.

## [szerkesztés] Ős technológia

Fő szócikk: Ős technológia
Atlantisz pajzsa aktív
Egy pocsolyaugró az űrben
Transzportgyűrűk működés közben
ZPM energiaforrás

- Transzportgyűrűk. A teleportáló rendszert napjainkban a Goa'uld, a Tok'ra és a Prometheus-on az emberek is használják.
- Csillagkapu: A csillagkapukat az Ősök alkották meg, és ők helyezték el szerte a galaxisban a DHD-vel (Dial Home Device, angol szó, jelentése: Tárcsázó eszköz).
- Időgép. Az Ősök képesek voltak Időgépet készíteni, hogy megmentsék saját magukat. A Janus nevű Ős fejlesztette ki. Az CSK-1 megtalálta ezt a gépet, és visszautazott Ré korába az ősi Egyiptomba, hogy megmentsék a Földet. Készítettek még egy nagyobb méretű gépet is, ami miatt a CSK-1 egy időbuborékba került, és egyetlen nap történései játszódtak le újra és újra.
- DNS újraíró. Ezt az eszközt a Nirrti nevű Goa'uld használta fel arra, hogy kifejlessze magának a tökéletes embert, a tökéletes gazdatestet.
- Az Ősi tudás tára. Ezt az eszközt a CSK-1 találta az egyik bolygón. Jack O'neill belenézett, és a szerkezet az agyába töltötte az Ősök teljes tudást. Az emberi agy korlátozott kapacitása azonban nem bírja feldolgozni ezt a hatalmas adatmennyiséget. Jack O'neill indította be az antarktiszi ősi előörsöt, amivel sikerült legyőzni Anubis Föld elleni támadását.
- Zéró Pont Modul, ZPM. Ezt az eszközt az Ősök használták, ezzel biztosították hatalmas energiaigényüket. Minden a Földön található energiaforrásnál erősebb, évezredekig képes működni. Ezzel indították be az antarktiszi előőrsöt. A CSKP egyetlen ZPM-jét kimerítették akkor, amikor féregjáratot nyitottak a Pegazus galaxisba, hogy megkeressék Atlantis városát. A ZPM energiáját egy belső univerzum vákuum-enerigájából nyeri.
- Drone fegyver. Ez az eszköz, amely leginkább egy medúzára hasonlít, képes bemérni és elpusztítani egy kisebb hajót. Több ilyen drone képes elpusztítani bármilyen hajót, ezt be is bizonyította, amikor Anubis Föld elleni támadásakor szétverte az egész Goa'uld flottát. Képes áthatolni bármelyik energiapajzson is. Rendkívül fejlett vezérlőrendszerük van, képesek elkapni a kisebb és gyorsabb hajókat is.
- Dakara szuperfegyver. Képes szelektíven, bármekkora területen az alanyok atomjaikra bontására. Minden életet képes kioltani a galaxisban, ha átküldik a hatását a csillagkapuk hálózatán. A fegyver segítségével pusztították el a Replikátorokat. Anubis a szuperfegyver segítségével ki akarta irtani az életet az egész galaxisban. Anubis halála után a szabad Jaffák elpusztították a fegyvert.
- Pocsolyaugró. Az Ősök által használt űrhajó, amely képes áthaladni a csillagkapukon.Vezetésére csak az Ősök-génjének nevezett ATA gén tulajdonosa képes. Alakja egy hengerből ferdén kivágott darabra hasonlít. Rendelkezik álcázó-rendszerrel, valamint saját fegyverzettel, drone-okkal. Belső szerkezete két részből áll: az irányítófülkéből valamint a hátsó helyiségből, amelyeket egy légmentesen zárható ajtó választ el.
- Az ősök egy 10000 évvel ezelőtti kutatás védelmére is létrehoztak egy fegyvert a Pegazus galaxisban, mely képes volt átlyukasztani egy teljes lidérc flottát. Egy drone rakétakilövőállomáshoz hasonló, de sokkal erősebb fegyver. Mikor újra működésbe akarták hozni, egy hatalmas energiakisülés miatt elpusztult.
- Ős műhold. Hatalmas erejű támadó berendezés, mely egyetlen erős lézersugárral képes elpusztítani szinte bármilyen hajót. Ebből az egyszerű szekezetű gépezetből 2 ismert darab létezett: 1 a Pegazus galaxisban, mely segített elpusztítani regeteg hajót, de egy lidérc kaptárhajó megsemmisítette; illetve egy a mi galaxisunkban, mely egy bolygó körül keringett. Ez utóbbit az Ori telepítette, hogy el tudja pusztítani a veszélyesebb ellenfeleiket is (ez pusztította el a Prometheus-t). A gép sugara hasonlit az Ori lézersugárhoz, csak sokkal vékonyabb, folyamatos lézersugarat küld a műhold, mely akár 1,5-szer olyan erős is lehet, mint az Ori lézerek. Carter ezredes segítségével sikerült elpusztítani a műholdat.
- Ős szék. A szék az ős helyőrségek alapkövei, atlantiszon és az Antarktiszon találtak belőlük. Minden esetben egy üres terem közepén áll. Hogyha valaki beül úgy, hogy van benne ős gén, akkor a szék hátradől, és a teljes teremmel együtt kék fényárban úszik. A széket vezérlő egyén gondolatokkal képes irányítani a bázis összes rakétáját és nagy hatótávolságú fegyverét. A szék díszítése szürke és szöges, inkább a lidérc technológiára emlékeztet. Kezeinkel is írányíthatunk a székből, a szék karjai végén lévő, kocsonyás állagú interface-ből.
- Ős építő gép. A gépezet hasonlít az Ősi tudás tárára (lásd fentebb), csak itt a használó alapvető molekulákból rakja össze a bonyorult szerkezeteket. Hatalmas koncetrációt igényel sok időn keresztül, így elég fárasztó a használata. Merlin is ezzel dolgozott a laboratóriumában, de az Ori hajókon is megtalálható.
- Merlin ősi fegyvere. „Merlin valami új találmányon dolgozott. Egy fegyveren, mely képes elpusztítani a felemelkedett lényeket.” – Daniel Jackson. Daniel ezt a szöveget merlin ősi naplójából olvasta fel (lásd lentebb). A fegyver egyetlen csapással képes elpusztítani a felemelkedett lényeket. „Egy energiaátviteli eszköz, ami a Zéró Pont Modul-hoz hasonló, kivéve, hogy a szubtérből az energiát nem a hagyományos tér-időbe vezeti el, hanem a felemelkedett lények által elfoglalt dimenzióba.” – Kavsir, az asgard. A fegyver beindító kulcsa a Sangreal, az a vérkő, melyet Merlin mindig a nyakában hordott (Sangreal – Szent grál). A fegyvert sikeresen megépítették és elküldték az Ori galaxisba, de még nem tudni, hogy működött-e.
- Merlin naplója. A napló egy interface, kombinálva a fázisváltó berendezéssel (lásd lentebb). Merlin így képes volt elrejteni a kutatásait a felemelkedett lények elől.
- Fázisváltó gépezet. Merlin találmánya, melyet egy erőmező is védelmez. Carter ezredes képes használni a földi generátorokkal is. A gép áthelyezi a mezején belüli összes dolgot egy párhuzamos síkra, mely így 100%-ig védve van minden technológiától. Amit eltüntet, az teljesen láthatatlan a mezőn kívülieknek, de akik belül vannak, azok a mezőn kívülre is látnak.
- Az ősi pajzs. Atlantisz védőpajzsa, mely 3 ZPM segítségével több mint 10000 évig működött, beleértve azt az időt is, mikor a lidércekkel háborúztak. A pajzs teljesen átlátszó, de szinte lehetetlen feltörni. Egy hasonló írisz pajzs van az atlantiszi kapun, és a cellákon. Atlanitszon most is működik, 1 ZPM-el.

## [szerkesztés] Tok'ra technológia

Fő szócikk: Tok'ra technológia

- Szimbióta méreg. A Tok'ra fejlesztette ki. A CSKP ezzel akarta kiirtani a Rendszerurakat. Mivel a méreg megöli az összes szimbiótával rendelkező Goa'uldot, Tok'rát, Prim'tah-t és Jaffát, ezért a CSKP lemondott a használatáról, a sok ártatlan Jaffa áldozat miatt.
- Kristály alagút. A Tok'ra és bázisa sikeres elrejtésének kulcsa. Ezek az alagutak úgy nőnek, ahogy a Tok'ra szeretné és ha a Goa'uld felfedezi, pillanatok alatt megsemmisíti önmagát.

A Kristály Alagút

- Tretonin. A Pangaranok fejlesztették ki, de a Tok'ra fejlesztette tovább azért, hogy ne pusztuljanak el a Jaffák, ha kiveszik belőle a Goa'uld szimbiótát. A Pangaranok azért fejlesztették ki, hogy immúnissá tegyék magukat, bár hamarosan kiderült, hogy ez nem a legjobb megoldás volt. Ennek ellenére a Tok'ra továbbfejlesztett szerével meg tudták oldani, hogy a Jaffák élete többé nem függ a Goa'uldoktól.
- Anyahajó tájoló. A galaxis szerte lévő Gou'uld anyahajókat lehetett beazonosítani vele.
- Transphase Eradication Rod, TER. Két célt szolgál. Elsőként, vizsgálja a fényt, amely elrejti a fázistól 180 fokra rejtőzködő Re'tukat. Másodszor, miután megtalálták őket, az energiafegyverrel megsemmisítik őket.
- Zatarc detektor. Egy fejlett hazugságvizsgáló. A Tok'ra fejlesztette ki a köztük lévő Goa'uld kémek kiszűrésére.

## [szerkesztés] Asgard technológia

Fő szócikk: Asgard technológia
Asgard teleport működése a Prometheus-on
Egy asgard hadihajó pajzsa
Thor Pörölye működés közben

- Sugártechnológia. A személyek vagy tárgyak egyik helyről a másikra történő szállítására használják. Ezt a technológiát főleg az Asgard hajókon használják, bár Anubis képes volt ellopni Thor elméjéből. Ez a sugártechnológia került telepítésre a földi BC-303-as hajókra, a Prometheusra, a Daedalusra, az Oddyseyre és a Korolevre.
- Időtágító készülék. Az Asgard használta arra, hogy egy időbuborékban csapdába ejtve a Replikátorokat, az idő múlását lelassítva, haladékot kapjanak a megfelelő harcmodor kidolgozására. A Replikátorok képesek voltak módosítani a szerkezetet, és felgyorsították vele az idő múlását.
- Thor pörölye. Az eszköz képes volt detektálni a Goa'uldot, beleértve a Jaffákat is. A bemérés után egy barlangba transzportálta az ellenséget, ahonnan csak egyetlen kijárat nyílt a külvilágra. A kijáraton áthaladva az Asgard technológia képes volt eltávolítani a Goa'uld szimbiótát a testből úgy, hogy a gazdatest életben maradt.
- Asgard erőtér-pajzs. A pajzs valamilyen formában a legtöbb asgard hajón van, és még megtalálhatóak a BC-303 és a 304-es hajókon is. A pajzs sokkal erősebb a goa'uld energiapajzsoknál, melyeket a goa'uld anyahajókon találhatunk a sorozatban. A pajzs vastagsága nem limitált, energiaszinttől függ. Olyan fegyvereket is képes valamilyen szinten blokkolni, mint a legtöbb goa'uld technológia, az ősök Arcturus project-beli fegyvere, illetve az Ori lézerágyú.
- Asgard hologramkomunikációs eszköz. A gépezet képes üzenet és hang mellett elő és mozgóképet küldeni az adott alanyról, aki beszél. Ezt az eszközt gyakran használják mély alagutakban vagy más hajókon lévő lények közötti kommunikációhoz. Első megjelenése a 2. évad "Thor szekere" című részében van, mikor Thor élő adást sugároz egy bolygóra egy hadihajó fedélzetéről. Anubis is ezzel a technológiával lépett kapcsolatba a földel, és így jelent meg ő az antarktiszi bázison is.
- Klón technológia. Az asgardok (életük meghosszabbítása révén) kifejlesztettek egy módszert, melynek segítségével asgard klón hozható létre egy másik asgard képmására, és annak a személynek a tudatának átültetése a klónba, akiről a klón készült. Így az asgardok rendkívül hosszú ideig képesek voltak élni, de ennek is meg lett a következménye. A sorozatos klónozások miatt az asgardok elveszítették természetes szaporodási képességüket. Ezután a szaporodásokat is klónozással oldották meg.
- Asgard energiafegyver. Az asgardok legmodernebb energiafegyvereiket még anyabolygólyuk (az Orilla) felrobbantása előtt építették rá az Odysseyre. A fegyverek vékony, rövid kék lézersugarak, melyek olyan erősek, hogy 6 rövid lövéssel képes volt az Odyssey legénysége elpusztítani egy Ori anyahajót. A fegyver ereje még az Odyssey legénységét is meglepte.

## [szerkesztés] Lidérc technológia

Fő szócikk: Lidérc technológia
Lidérc vadász az űrben
Lidérc cirkáló
Lidérc kaptárhajó

- Lidérc teleport. Minden lidérc hajó elengedhetetlen tartozéka, mely egy gúla alakú, átlátszó sugárban csap le a bolgyókra, és embereket szállít fel egy, a hajón belüli raktárszerkezetbe, ahonnan a gép újbóli használatával távolíthatóak el a „felszívott” lények. A lidérceknek, ez rendkívül hasznos, mivel így nem kell a hajójukat elhagyni vadászat közben, és rögtön, élve be is gyűjtik a prédájukat. Csak élőlényeket képes felszívni, ami egy újabb előny.
- Életraktár. A lidérc teleportraktárgépezete, mely mérettől függően 3-1000 élet befogadására és életben tartására alkalmas.
- Lidérc adathordozó. Egy fekete, alul két hajlított ágból és felül egy csáprgóhoz hasonló csatlakozóból álló pendrive. Semmi különbség nincs a sima pendrivekhoz képest (a kinézet kivételével).
- Lidérc kézi energiafegyver. Érdekes kinézetű fegyver, a végén egy hatalmas, dárda szerű tüskével. Kizárólag bénít, hiszen a lidérceknek élve kellenek az áldozataik. A dárda szerű tüskés kétkezes fegyver, de van sima puska alakú, egykezes is.
- Lidérc gránát. A lidérc katonák egyik fegyvere, hogyha olyan az ellenség, akit meg kell ölni. Sárga, tojás alakú, és középen félbe van vágva. Hogyha a két felét eltekerjük, az olyan, mintha kihúztuk volna a biztosítószeget.
- Lidérc lézerágyú. A kaptárhajókon és a cirkálókon lévő harci fegyver, mely hatalmas pusztítást képes végezni. A fegyver az ős Drone fegyverre hasonlít, két különbséggel. Egyrészt a színük nem egyezik, mivel a Drone sárga, ez pedig kék, a másik, már lényegesebb különbség a fejlett vezérlőrendszer hiánya a lidérc fegyvereken. De rengeteg lövés lehet vele leadni sok időn keresztül (lásd Csillagkapu Atlantisz: se2 e1, Az ostrom III.).
- Lidérc vadász. A legkissebb és egyben leggyengébb hajó, mely száz számra megtalálható a kaptárhajók belsejében. 2 részre osztható, a vezérlőrészre és a hátul található életraktárra (lásd feljebb), mely csupán 2-3 életet tud elraktározni. A hajó nem szabályos alakú, viszont formatervezett és rendkívül gyors. Egy pilóta lidérc vezeti a hajót. Haladás közben a hasított levegő sipító hangja hallatszik. A hajók fegyverzete kissebb lézerágyúkból és az elején lévő hatalmas, szurony szerű gépházból áll.
- Lidérc cirkáló. A flotta már kevésbé gyakori tagja, inkább a kaptárhajók (lásd lentebb) kisérésénél és a fontosabb ügyek elintézésénél használják. Pajzsai vékonyak. Lézerágyúk, több száz lidérc, bombák és még sok ismeretlen dolog alkotja a fegyverzetét.
- Lidérc kaptárhajó. Az anyahajó, melyből legalább 60 db található a Pegazus galaxisban. Rendkívül erős fegyverzettel és pajzsokkal van ellátva. A hipertér technológiája és a legénység éhsége miatt úgy kb. 20-30 fényévenként meg kell állni a hajókkal, így ki lehet számolni, hogy hol kell várni őket egy esetleges támadásnál. A pajzsai nem kapnak nagy szerepet, inkább a fizikai romboló lövedékeket a vadászok hárítják el kamikaze beavatkozással.
- Lidérc teherhajó. Támadásra alkalmatlan, de néhány tucat lidérc szállítására alkalmas hajó. Hatalmas életraktárral rendelkezik, mivel szinte csak ezt szállítja a fegyvereken és az energiaforrásokon kívül.

## [szerkesztés] Ori technológia

Fő szócikk: Ori technológia
Ori anyahajóhajó
Az ori harci műhold, miközben éppen eltalálják a pajzsait.
Az ori szuperkapu aktiválódik
Egy ori vadász ledob egy gyűrűplatformot egy bolygó felszínére
Az ori különleges, ezüst színű gyűrűi

- Személyi pajzs. Az Orici személyes pajzsa védi őt egy esetleges támadástól. Fejlettebb, mint a hajók pajzsai, de nem erősebb azoknál. A pajzs védelmet nyújt minden fizikai támadó lövedék ellen, illetve az energiafegyvereket is blokkolja, köztük a Dakarai szuperfegyvert (lásd fentebb), melyet az Orici egy cirkáló segítségével elpusztított. Az orici úgy tartja, hogy a pajzs egy „darabka az ősi városból, melyet az ő őseik hagytak rájuk”.
- Ori kézi fegyver. Ez a kesztyű szerű fegyver hasonlít a goa'uld zat-ra, csak ez sokkal több ideig képes elkábítani az áldozatát, kirstállyal működik. A kristály egy energiahullámot küld át az ellenség testébe, így támad. Ritkán használják.
- Ori botfegyver. Az ori harcosok fegyverei, melyek hasonlítanak a Jaffa botfegyverekhez, de az ori botfegyver lényegesen fejlettebb. A bot kristállyal működik, és kék lézerlövedéket lő ki. Közelharcban szinte sohasem használják a katonák.
- Az ori minden "megtérített" falutól azt kívánja, hogy építsenek egy fém, ellipszis alakú tárgyat, amin egy útvesztő szerű hálózat van (az útvesztő az eredet jelét ábrázolja), mely a közepéig vezet, ahol egy ülőhely van. Ebbe az úvesztőbe valami éghető, ezüst színű folyadékot öntenek, és azt meggyújtják, miközben végigmegy az útvesztőn, miközben valaki bent ül a tárgy közepén. Ez a valaki egy hitetlen, aki nem hisz az Ori-ban. Ezt a tárgyat Arra-nak hívják az Ori hívők.
- Ori gyűrűk. Hasonlít az ős gyűrűkhöz, és ugyanazt a célt is szolgálják. Az ori gyűrűk ori szimbólukokkal díszített ezüst gyűrűk, és lényegesen vastagabbak, mint az ős gyűrűk. Az ori gyűrűknek több időbe telik, míg teleportálnak, mint az eredetieknek, ezt a teleportáláskor létrejövő fényük is mutatja, mely több ideig marad meg, mint az ős gyűrűknél. Ez az ori katonák elsőbleges szállítási ezköze a hajók után.
- Ori műhold. Lásd fentebb: Ős technológia/Ős műhold
- Hordozható gyűrűplatform. A gépezeteket olyan bolygókra dobják le, melyeken nincs gyűrű gépezet. Ha a platform a bolygóra került, azonnal lehet aktiválni. A katonák támadásainál használják.
- Hírnöki bot. A bot minden hírnök elengedhetetlen tartozéka, melynek segítségével tudják irányítani az ori gépezeteit. A bot úgy kb. 185 cm magas. Az tetejét több, ellipszis alakú, kissebb-nagyobb, kék üvegszerű védő van. Ha a hírnök a botot használja, az elkezd erősen világítani. A hírnök az erejét is a bottal tudja használni, gondolattal fel tud emelni vele dolgokat, felvirágoztatni vagy nyomorúságba dönteni embereket, betegségeket terjeszteni, védelmezni.
- Szuperkapu. Az ori a túlméretezett anyahajóik szállításának a hipertér helyett egyszerűbb módját választották: építettek egy gigantikus méretű kaput, melybe még a legnagyobb hajóik is beférnek. A kapu szinte elpusztíthatatlan, de Carter ezredesnek 4 ori anyahajó (lásd lentebb) jövetele után sikerült egy féregjárattal leblokkolnia a kaput. Azt a blokkot Daniel terve érdekében felnyitották, de így csak még több hajó jött a galaxisba.
- Ori vadász. Ez a hajó nagyobb, mint egy F-302-es, és minden tekinteben fejletteb. A hajtóműveiről és a fegyverzetéről szinte semmit sem lehet tudni, mivel ritkán alkalmazzák őket. A hajók színe fehér, és rendelkeznek gyűrűgépezettel (lásd fentebb). Egy anyahajó belsejében rengeteg ilyen hajó is megtalálható. Pajzsokkal nem rendelkezik.
- Ori anyahajó. A legnagyobb ori hajó, legalább 3-5-ször akkora, mint egy BC-304-es osztályú hajó. Fegyverzete ágyúkból, és a hajó elején lévő, hatalmas kör alakú, sárga lézersugárból áll. A lézernek mindössze 1 lövésébe került szinte megbénítani az Odüsszeiát, és elpusztítani rengeteg goa'uld hajót. A szuperkapun át érkeztek. Minden ori technológiát tartalmaznak. Rendkívül erős pajzsokkal rendelkeznek, hiszen minimum 50 hajó (köztük a Odüsszeia és a Korolev) fegyvertüzétől sem sérült meg egyik hajó sem. Rengeteg vadászt és több 10000 katonát szállít. Ellipszis alakúak, és a közepükben van egy hatalmas kör, melynek közepén egy fénygömb van, mely feltehetően a hajó fegyvere. Energiaforrása a hajón belül van, egy hatalmas terem közepén (egy ős obeliszkre emlékeztet). Az ilyen hajókat csak a legmodernebb asgard energiafegyverzet képes elpuszítani, melyet pusztulásuk előtt (minden technológiájukkal együtt) átadtak az Odüsszeiának.
- Ori irányító szék. Ezzel az ős székhez hasonló szerkezettel lehet irányítani az ori hajókat. A működtetéséhez szükség van ori génre, mely az ATA génhez hasonló. Ez a gén csak a hírnökökben, az ori-ban és az orici-ban van meg.

A lap eredeti címe "http://hu.wikipedia.org../../../c/s/i/Csillagkapu_technol%C3%B3gia.html"

Kategória: Csillagkapu-technológia

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Français